Document ID: /roh_data/filtered/fineweb-2-filterrobots_roh.jsonl.gz/25447

Adina dapli catolics bandunan la baselgia, e quai era en Svizra. Tenor la SonntagsZeitung saja il dumber creschì l'onn passà marcantamain. Stgars 1'000 persunas hajan bandunà la baselgia catolica sulettamain en il chantun Berna.
Perdita da confidenza è dramatica
Quai haja da far tranter auter cun ils scandals da maldiever, hai num davart la baselgia catolica dal chantun Berna e quella da Turitg , nua che 5'800 èn sortids, conferma che la perdita da confidenza en la baselgia saja dramatica.
Per gronda part èn quai giuven creschids tranter 20 e 39 onns sco era famiglias che vivan en citads che sortan da la baselgia. En il chantun Son Gagl èn 2'384 catolics extradas, en la regiun da Berna 967, la pli auta cifra ch'ins ha registrà fin uss là. Era sche las extradas vegnan betg argumentadas, exista in connex cun ils scandals da maldiever.
RR novitads 06:00